14. 3. 91 De Europæiske Fællesskabers Tidende Nr. L 67/21 RÅDETS FORORDNING (EØF) Nr. 599/91 af 5. marts 1991 . om oprettelse af en kreditgaranti med henblik på at sikre eksporten af land- brugsprodukter og fødevarer fra Fællesskabet til Sovjetunionen RÅDET FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 113 og 235, under henvisning til forslag fra Kommissionen ()), under henvisning til udtalelse fra Eufopa-Parlamentet Ø under henvisning til udtalelse fra Det Økonomiske og Sociale Udvalg (?), og ud fra følgende betragtninger : Sovjetunionen har anmodet Fællesskabet om leverancer af landbrugsprodukter og fødevarer ; for at lette eksporten af disse produkter og varer til Sovjetunionen bør Fælles- skabet yde en kreditgaranti, uden dermed at skade betin- gelserne for en normal forsyning efter markedsreglerne ; der må fastsættes bestemmelser om, at Fællesskabet yder denne garanti for fødevareeksport, efter anmodning fra Sovjetunionen, i henhold til kontrakter indgået mellem Sovjetunionen og fællesskabsvirksomheder ; det må fast- sættes, at garantien udelukkende ydes ved køb af land- brugsprodukter og fødevarer med oprindelse i Fælles- skabet — UDSTEDT FØLGENDE FORORDNING : Artikel 1 Der oprettes af Fællesskabet en mellemlang kreditgaranti, i det følgende benævnt »garantien«, for at gøre det muligt for Sovjetunionen at importere landbrugsprodukter og fødevarer fra Fællesskabet på de betingelser, der er præci- seret i denne forordning. Artikel 2 Garantien, der ydes mod betaling af en garantiprovision, skal i tilfælde af misligholdelse dække 98 % af hovedstol og renter af lån, der ydes i ecu til Sovjetunionen af et bankkonsortium etableret i Fællesskabet med henblik på køb og import af landbrugsprodukter og fødevarer, i over- ensstemmelse med en aftale, der skal indgås mellem (') EFT nr. C 22 af 30. 1. 1991, s. 9. () Udtalelse afgivet den 22. februar 1991 (endnu ikke offentlig- gjort i Tidende). () Udtalelse afgivet den 30. januar 1991 (endnu ikke offentlig- gjort i Tidende). Fællesskabet og Sovjetunionen, og som skal forhandles af Kommissionen i samråd med et udvalg bestående af repræsentanter for medlemsstaterne. I ovennævnte aftale fastsættes blandt andet listen over og mængderne af de produkter og varer, der skal købes, betingelserne for køb og import samt lånevilkårene. Lige- ledes skal aftalen omhandle Sovjetunionens garantier for så vidt angår den faktiske uddeling af de købte produkter og varer. Med henblik herpå pålægges det et uafhængigt kontrolorgan at overvåge uddelingen af de pågældende produkter og varer. Artikel 3 Den kredit, hvis tilbagebetaling garanteres, udgør maksi- malt 500 mio. ECU med en løbetid på højst tre år og tilbagebetales i seks lige store halvårlige rater fra udløbet af den periode, i hvilken kreditten kan udnyttes. For kreditten stilles der garanti for betaling og overførsel af et organ, der har beføjelse til at dække hovedrisikoen og til at overføre valuta. Den periode, i hvilken kreditten kan udnyttes, udgør højst seks måneder fra datoen for under- tegnelsen af den aftale, der er nævnt i artikel 2. Træk- ningen på lånet kan ske i rater. Udbetalingen af disse rater er afhængig af, i hvilket omfang Sovjetunionen opfylder bestemmelserne i den aftale, der er nævnt i artikel 2, og de betingelser, der er foreskrevet for ydelsen af garantien. Artikel 4 Garantien ydes kun, hvis de handelskontrakter, der finan- sieres ved de af nævnte garanti omfattede kreditter, udelukkende anvendes til køb af landbrugsprodukter og fødevarer med oprindelse i Fællesskabet, og hvis der er sikkerhed for, at disse produkter og varer leveres under fri kornkurrence. De øvrige betingelser, på hvilke garantien kan ydes bankkonsortiet, vedtages efter fremgangsmåden i artikel 6. Under overholdelse af de således fastlagte betin- gelser indgår Kommissionen aftale om garantien med bankkonsortiet. Artikel 5 Kommissionen forvalter garantien efter fremgangsmåden i artikel 6. Artikel 6 Kommissionen bistås af et 'udvalg, der benævnes »USSR- garantiudvalget«, og som består af repræsentanter for medlemsstaterne og har en repræsentant for Kommis- sionen som formand.